Diari Oficial de la Generalitat Valenciana


Sumari del DOGV 8761, del 13-03-2020 (2020/2414)

CORRECCIÓ d'errades de la Resolució de 17 de febrer de 2020, de la Direcció General de Formació Professional i Ensenyaments de Règim Especial, i de la Direcció General de Centres Docents, per la qual s'estableixen el termini de sol·licitud d'hores de tutoria de Formació Professional Dual pels centres docents privats concertats per al curs 2019/2020 i la documentació que hauran de presentar per al reintegrament del cost d'aquestes hores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8761

Data del DOGV
:   13-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2414


Data del document
:   10-03-2020

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

CORRECCIÓ d'errades de la Resolució de 17 de febrer de 2020, de la Direcció General de Formació Professional i Ensenyaments de Règim Especial, i de la Direcció General de Centres Docents, per la qual s'estableixen el termini de sol·licitud d'hores de tutoria de Formació Professional Dual pels centres docents privats concertats per al curs 2019/2020 i la documentació que hauran de presentar per al reintegrament del cost d'aquestes hores. [2020/2414]  
Mitjançant la Resolució de 17 de febrer de 2020, de la Direcció General de Formació Professional i Ensenyaments de Règim Especial, i de la Direcció General de Centres Docents, publicada en el DOGV en data 2 de març de 2020, s'establien el termini de sol·licitud d'hores de tutoria de Formació Professional Dual, pels centres docents privats concertats per al curs 2019/2020, i la documentació que hauran de presentar per al reintegrament del cost d'aquestes hores.  
S'ha detectat una errada en l'article primer en el segon paràgraf, en exigir presentar, juntament amb la sol·licitud d'hores de tutoria, l'annex VI, «Memòria final anual», la qual cosa suposa una obligació d'impossible compliment, ja que aquesta exigeix que el curs estiga conclòs.  
Es tracta d'una mera errada material, enquadrable per tant en l'article 109 de la Llei 39/2015, d'1 d'octubre, del procediment administratiu comú de les administracions públiques.  
La memòria final anual ha de presentar-se en un moment posterior a la conclusió del curs.  
En conseqüència, en l'article primer,  
  
On diu:  
«A aquestes sol·licituds haurà d'adjuntar-se l'annex VI, Memòria final anual del tutor o tutora de formació, de l'Ordre 2/2014, de 13 de gener, així com certificat que acredite estar al corrent en les seues obligacions tributàries i amb la Seguretat Social.  
En cas de no presentar-se la sol·licitud en el termini indicat, la presentació posterior de la documentació justificativa de la despesa es tindrà per no presentada»;  
  
Ha de dir:  
«A aquestes sol·licituds caldrà adjuntar-hi el certificat que acredite estar al corrent de les obligacions tributàries i amb la Seguretat Social.  
  
L'annex VI, Memòria final anual del tutor o tutora, haurà de presentar-se de l'1 al 15 de juliol, una vegada conclòs el curs escolar, davant la Direcció de Formació Professional i Ensenyaments de Règim Especial.  
  
En cas de no presentar-se en els terminis indicats la sol·licitud i la memòria l'adequació de la qual a la sol·licitud serà examinada als efectes de comprovació de les hores autoritzades i de reintegrament, la presentació posterior de la documentació justificativa de la despesa es considerarà com no realitzada.»  
  
València, 10 de març de 2020.- El director general de Formació Professional i Ensenyaments de Règim Especial: Manuel Gomicia Giménez. El director general de Centres Docents: José Joaquín Carrión Candel.